**აჭარის ავტონომიური რესპუბლიკის უმაღლესი საბჭოს**

**ღია მმართველობის საბჭოს სხდომის**

**ოქმი №1**

ქ. ბათუმი                                                                                                                                       24.04.2023წ.

სხდომა დაიწყო: 12:00 საათზე

**სხდომას თავმჯდომარეობდა** - აჭარის ავტონომიური რესპუბლიკის უმაღლესი საბჭოს თავმჯდომარე / ღია მმართველობის საბჭოს თავმჯდომარე **დავით გაბაიძე**

**სხდომას ესწრებოდნენ:**

**ღია მმართველობის საბჭოს წევრები:**

|  |  |  |
| --- | --- | --- |
| 1. | **ტიტე აროშიძე** | უმაღლესი საბჭოს თავმჯდომარის მოადგილე |
| 2. | **დავით ბაციკაძე** | განათლების, მეცნიერების, კულტურისა და სპორტის საკითხთა კომიტეტის თავმჯდომარე |
| 3. | **ვლადიმერ მგალობლიშვილი** | საკონსტიტუციო, იურიდიული და საპროცედურო საკითხთა კომიტეტის თავმჯდომარე |
| 4. | **მარინე გვიანიძე** | საფინანსო, საბიუჯეტო და ეკონომიკურ საკითხთა კომიტეტის თავმჯდომარე |
| 5. | **ირაკლი ჩავლეიშვილი** | უმაღლესი საბჭოს დამოუკიდებელი წევრი |

**საკონსულტაციო ჯგუფის წევრები:**

|  |  |  |
| --- | --- | --- |
| 1. | **ირინე ურუშაძე** | გაეროს განვითარების პროგრამა (UNDP), საპარლამენტო პროექტის ოფიცერი  |
| 2. | **ნინო შაინიძე** | ინფორმაციის თავისუფლების განვითარების ინსტიტუტი (IDFI) |
| 3. | **ალექსანდრე ლორთქიფანიძე** | დემოკრატიის ინსტიტუტი, აღმასრულებელი საბჭოს თავმჯდომარე; |

**სხდომას ასევე ესწრებოდნენ უმაღლესი საბჭოს აპარატის თანამშრომლები:**

|  |  |  |
| --- | --- | --- |
| 1. | **ზურაბ ჭურკვეიძე** | უმაღლესი საბჭოს აპარატის უფროსი |
| 2. | **ხათუნა ნაყეური** | საერთაშორისო ურთიერთობისა და სტრატეგიული განვითარების დეპარტამენტის უფროსი |
| 3. | **სულხან დუმბაძე** | საერთაშორისო ურთიერთობისა და სტრატეგიული განვითარების დეპარტამენტის უფროსი სპეციალისტი |
| 4. | **ლუარა დუმბაძე** | საერთაშორისო ურთიერთობისა და სტრატეგიული განვითარების დეპარტამენტის უფროსი სპეციალისტი |
| 5. | **მალვინა ჯიბლაძე** | საერთაშორისო ურთიერთობისა და სტრატეგიული განვითარების დეპარტამენტის დამხმარე მოსამსახურე |

შეხვედრა ღია მმართველობის საბჭოს თავმჯდომარემ დავით გაბაიძემ გახსნა და წევრებს წარუდგინა ღია მმართველობის საბჭოს 2023 წლის 24 აპრილის №1 სხდომის დღის წესრიგის პროექტი.

**დღის წესრიგი**

|  |
| --- |
| 1. შეხვედრის გახსნა |
| მომხსენებელი: **დავით გაბაიძე -** აჭარის ავტონომიური რესპუბლიკის უმაღლესი საბჭოს თავმჯდომარე / ღია მმართველობის საბჭოს თავმჯდომარე |
| 2. *აჭარის უმაღლესი საბჭოს, ღია მმართველობის საბჭოსთან არსებული საკონსულტაციო ჯგუფის განახლებული შემადგენლობის დამტკიცება* |
| მომხსენებელი: **დავით გაბაიძე -** აჭარის ავტონომიური რესპუბლიკის უმაღლესი საბჭოს თავმჯდომარე / ღია მმართველობის საბჭოს თავმჯდომარე |
| 3. *თემატური მოკვლევის ჯგუფის მიერ თემატურ მოკვლევასთან ,,აჭარის ავტონომიური რესპუბლიკის აღმასრულებელი ორგანოების ღია მმართველობის შეფასება’’, დაკავშირებით დასკვნისა და რეკომენდაციების პროექტის წარდგენა* |
| მომხსენებელი: **დავით გაბაიძე -** აჭარის ავტონომიური რესპუბლიკის უმაღლესი საბჭოს თავმჯდომარე // ღია მმართველობის საბჭოს თავმჯდომარე**თანამომხსენებელი: ტიტე აროშიძე** - საბჭოს თავმჯდომარის მოადგილე**დავით ბაციკაძე** - [განათლების,  მეცნიერების, კულტურისა და სპორტის საკითხთა კომიტეტის თავმჯდომარე](http://sca.ge/geo/team/show/15)**ვლადიმერ მგალობლიშვილი** - [საკონსტიტუციო, იურიდიული და საპროცედურო საკითხთა კომიტეტის თავმჯდომარე](http://sca.ge/geo/team/show/29)**მარინე გვიანიძე** - [საფინანსო, საბიუჯეტო და ეკონომიკურ საკითხთა კომიტეტის თავმჯდომარე](http://sca.ge/geo/team/show/19)**ირაკლი ჩავლეიშვილი** - [უმაღლესი საბჭოს დამოუკიდებელი წევრი](http://sca.ge/geo/team/show/41) |
| კითხვა-პასუხი |

სხდომის თავმჯდომარემ, **დავით გაბაიძემ,** აღნიშნა, რომ კომისიის სხდომას ესწრებოდა ღია მმართველობის საბჭოს ექვსი წევრი და სხდომა გახსნილად გამოაცხადა. მან კენჭისყრის მიზნით კომისიის წევრებს სხდომის დღის წესრიგით გათვალისწინებული საკითხები გააცნო.

ღია მმართველობის საბჭოს წევრებმა დღის წესრიგი ერთხმად დაამტკიცეს.

**I**

**აჭარის უმაღლესი საბჭოს, ღია მმართველობის საბჭოსთან არსებული საკონსულტაციო ჯგუფის განახლებული შემადგენლობის დამტკიცება**

**მოისმინეს:**

სხდომის თავმჯდომარემ დავით გაბაიძემ აღნიშნა, რომ ღია მმართველობის საბჭოში მოქმედი საკონსულტაციო ჯგუფი, რომლის წევრებიც მონაწილეობენ საბჭოს სხდომებში, წარუდგენენ მას წინადადებებს /რეკომენდაციებს და იმავდროულად ეხმარებიან საბჭოს უფლებამოსილებების ეფექტიანად განხორციელებაში, შედგებოდა 12 საერთაშორისო და ადგილობრივი არასამეწარმეო (არაკომერციული) იურიდიული პირისგან. „საერთაშორისო გამჭვირვალობა - საქართველოს“ ბათუმის ოფისის და საქალაქო საბჭოების კოორდინატორის, მალხაზ ჭკადუას 2023 წლის 6 თებერვალს განცხადების (N03/ბ-029) საფუძველზე, აჭარის ავტონომიური რესპუბლიკის უმაღლესი საბჭოს ღია მმართველობის საბჭოს საკონსულტაციო ჯგუფი დატოვა საკონსულტაციო ჯგუფის თავმჯდომარე ორგანიზაციამ.

აღნიშნული უმაღლესი საბჭოს ღია მმართველობის საბჭომ მიიღო ცნობად.

სხდომის თავმჯდომარემ მადლობა გადაუხადა „საერთაშორისო გამჭვირვალობა -საქართველოს’’ ჩართულობისთვის და თანამშრომლობისთვის, მან ასევე მიმართა საკონსულტაციო ჯგუფის წარმომადგენლებს უახლოეს მომავალში, საკონსულტაციო ჯგუფის ხელმძღვანელი პირის კანდიდატურის საბჭოსთვის წარდგენასთან დაკავშირებით.

**I I**

**თემატური მოკვლევის ჯგუფის მიერ თემატურ მოკვლევასთან ,,აჭარის ავტონომიური რესპუბლიკის აღმასრულებელი ორგანოების ღია მმართველობის შეფასება’’, დაკავშირებით დასკვნისა და რეკომენდაციების პროექტის წარდგენა**

**მოისმინეს:**

სხდომის თავმჯდომარემ განმარტა, რომ თემატური მოკვლევა ხორციელდება აჭარის ავტონომიური რესპუბლიკის უმაღლესი საბჭოს ღია მმართველობის საბჭოს 2022-2024 წლების სამოქმედო გეგმის ფარგლებში აღებული ვალდებულებების შესრულების მიზნით. უმაღლესი საბჭო თემატურ მოკვლევას მიიჩნევს ერთ-ერთ მნიშვნელოვან საზედამხედველო ინსტრუმენტად და საჭიროდ თვლის ჩაატაროს თემატური მოკვლევა მდგრადი განვითარების დღის წესრიგის მიზნებისა და ღია მმართველობის საკითხებზე, რათა ბევრად ეფექტიანი და ინკლუზიური გზები მოძებნოს საზედამხედველო თუ საკანონმდებლო საქმიანობაში არსებულ პრობლემათა მოსაგვარებლად.

სხდომის თავმჯდომარემ ასევე განმარტა, რომ ამ მიმართულებით არამხოლოდ შეიქმნა თემატური მოკვლევის ჯგუფი, არამედ ღია მმართველობის 2022 წლის 21 დეკემბრის რიგით მე-3 სხდომაზე, მოკვლევის თემის შინაარსიდან გამომდინარე, დაამტკიცეს თემატური მოკვლევის ტექნიკურ პირობები (ToR) და შეადგინეს კითხვარი, რომელიც 2022 წლის 29 დეკემბერს აჭარის ავტონომიური რესპუბლიკის მთავრობის აპარატსა და აჭარის ავტონომიური რესპუბლიკის სამინისტროებს გაეგზავნათ წერილის (N 09-02-16/814) საფუძველზე, ხოლო აჭარის ავტონომიური რესპუბლიკის უმაღლესი საბჭოს საკონსულტაციო ჯგუფის წევრებსა და სხვა არასამთავრობო ორგანიზაციებს, იმავე დღეს, ეცნობათ ელექტრონული ფოსტის საშუალებით.

სხდომის თავმჯდომარემ ასევე აღნიშნა, რომ თემატური მოკვლევის შესახებ აღმასრულებელი უწყებებისთვის გაგზავნილი ინფორმაცია შემდგომში მათი (თემატურ კვლევაში) ჩართულობის მიზნით ადრესატებმა გადაუგზავნეს მათ დაქვემდებარებაში არსებულ საქვეუწყებო დაწესებულებებსაც.

აჭარის ავტონომიური რესპუბლიკის უმაღლესი საბჭოს ღია მმართველობის თემატურ მოკვლევის მიზანი აჭარის ავტონომიური რესპუბლიკის აღმასრულებელ ორგანოებში ღია მმართველობის კუთხით არსებული ვითარების შეფასება იყო.

დაინტერესებული მხარეების მიერ წარმოდგენილი მოსაზრებების საფუძველზე, საერთაშორისო ურთიერთობებისა და სტრატეგიული განვითარების დეპარტამენტმა შექმნა დასკვნისა და რეკომენდაციების პროექტი, თუმცა აუცილებელია თემატური მოკვლევის ჯგუფის მიერ საბოლოო დასკვნისა და რეკომენდაციების პროექტის ღია მმართველობის საბჭოსთვის წარდგენა, რაც ზეპირი მოსმენის ჩატარების შემდგომ უნდა განხორციელდეს.

საბჭოს თავმჯდომარემ, დავით გაბაიძემ ზეპირი მოსმენის ჩატარებაზე პასუხისმგებელ პირად, საფინანსო, საბიუჯეტო და ეკონომიკურ საკითხთა კომიტეტის თავმჯდომარე - მარინე გვიანიძე დაასახელა და შესთავაზა ზეპირ მოსმენაზე დაებარებინა არამხოლოდ ის პირები, რომელთაც წერილობით ფორმით წარმოადგინეს საკუთარი დასაბუთებული პოზიციები ან/და რელევანტური აღმასრულებელი ორგანოების წარმომადგენლები, არამედ ყველა დაინტერესებული მხარე, მათ შორის საკონსულტაციო ჯგუფის წევრები.

სხდომის თავმჯდომარემ ასევე მიუთითა, ზეპირი მოსმენის გამართვის ვადაზე, რომელიც სხდომის ჩატარებიდან 10 დღის ვადას მოიაზრებდა.

**აზრი გამოთქვეს:**

უმაღლესი საბჭოს წევრმა - **მარინე გვიანიძემ აღნიშნა,** რომ მოკვლევის ჯგუფი ზეპირი მოსმენის გამართვამდე არაუგვიანეს 3 დღისა საჯაროდ გამოაცხადებდა (სოციალური ქსელის, ვებგვერდის, პრესის და ა.შ.), თუ ვისგან და როდის სურს ზეპირსიტყვიერი ფორმით დადასტურებული პოზიციის მოსმენა. ასევე აღნიშნა, რომ დაინტერესებული მხარეების მიერ წარმოდგენილი მოსაზრებების შემსრულებლები ძირითადად საჯარო ინფორმაციაზე პასუხისმგებელი პირები ან იურიდიული დეპარტამენტის წარმომადგენლები გახლდათ და ხშირ შემთხვევაში ჯგუფის მიერ დასმულ ყველა კითხვაზე პასუხი არ იყო გაცემული.

 საკონსულტაციო საბჭოს წევრმა **ირინე ურუშაძემ მადლობა გადაუხადა** ღია მმართველობის საბჭოს დასკვნისა და რეკომენდაციების პროექტის გაზიარებისთვის და გამოთქვა მზაობა შემდგომში ჩართულობისთვის.

**ალექსანდრე ლორთქიფანიძემ აღნიშნა,** რომ ნაწილობრივ გაეცნო თემატური მოკვლევის კითხვარს და მიესალმება თემატური მოკვლევის პროცესებში ჩართულობას, ვინაიდან აღნიშნული საზედამხედველო საქმიანობის მიმართულებით წარმოადგენს აღმასრულებელი ხელისუფლების ერთგვარი გადამოწმების ინდიკატორს.

საბჭოს თავმჯდომარემ, თემატური მოკვლევის ზეპირ მოსმენაზე პასუხისმგებელი პირი და განხილვის ვადის საკითხი დააყენა კენჭისყრაზე:

მომხრე: 6 წინააღმდეგი: 0

სხდომის თავმჯდომარემ სხდომა დახურულად გამოაცხადა.

**აჭარის ავტონომიური რესპუბლიკის**

**უმაღლესი საბჭოს თავმჯდომარე,**

**ღია მმართველობის საბჭოს სხდომის თავმჯდომარე დავით გაბაიძე**

ოქმი შეადგინა:

მალვინა ჯიბლაძე